CELEX: C2007/283/17
Language: mt
Date: 2007-11-24 00:00:00
Title: Kawża C-389/07: Talba għal deċiżjoni preliminari mressqa mill -VAT and Duties Tribunal, Manchester (Ir-Renju Unit) fl- 10 ta' Awwissu 2007 — Azlan Group plc vs Her Majesty's Commissioners of Revenue and Customs

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/10
            
         Talba għal deċiżjoni preliminari mressqa mill -VAT and Duties Tribunal, Manchester (Ir-Renju Unit) fl-10 ta' Awwissu 2007 — Azlan Group plc vs Her Majesty's Commissioners of Revenue and Customs
   (Kawża C-389/07)
   (2007/C 283/17)
   Lingwa tal-kawża: L-Ingliż
   Qorti tar-rinviju
   VAT and Duties Tribunal, Manchester
   Partijiet fil-kawża prinċipali
   
      Rikorrent: Azlan Group plc.
   
      Konvenuta: Her Majesty's Commissioners of Revenue and Customs.
   Domandi preliminari
   
               1)
            
            
               In-Nomenklatura Magħquda (Regolament tal-Kunsill (KEE) Nru 2658/87 (1), kif emendat mir-Regolament tal-Kummissjoni (KE) Nru 1734/96) għandha tiġi interpretata bħala li tirrikjedi li l-kampjuni li jirrappreżentaw il-merkanzija kkontestata bejn il-partijiet għandhom jiġu kklassifikati bħala “Magni awtomatiċi għall-ipproċessar tad-data u l-unitajiet tagħhom” taħt l-intestatura ta' tariffa 8471 (jew taħt l-intestaturi rilevanti tal-Kapitolu 84, jiġifieri l-intestatura ta' tariffa 8473)?
            
         
               2)
            
            
               Jekk ir-risposta għad-domanda (1) hija fin-negattiv fir-rigward ta' wieħed jew aktar tal-kampjuni li jirrappreżentaw il-merkanzija kkontestata bejn il-partijiet, in-Nomenklatura Magħquda għandha tiġi interpretata fis-sens li tirrikjedi li tali merkanzija tiġi kklassifikata bħala “Apparat elettriku għat-telefonija bil-linja jew għat-telegrafija bil-linja, li jinkludi settijiet tat-telefon bil-linja li għandhom ‘cordless handset’ u apparat tat-telekomunikazzjoni għal ‘carrier-current line systems’ jew għas-sistemi tal-linja diġitali; ‘videophones’” taħt l-intestatura ta' tariffa 8517 (jew taħt l-intestaturi ta' tariffa rilevanti, jiġifieri l-intestatura ta' tariffa 8517 jew 8548, skond in-Nota 2(b) jew (c) tat-Taqsima XVI)?
            
         
               3)
            
            
               Dawk il-kampjuni li jirrappreżentaw il-merkanzija kkontestata bejn il-partijiet li jistgħu jikkollegaw in-netwerks LAN, għandhom dejjem jiġu kklassifikati taħt il-Kapitolu 84 jew għandom jiġu kkunsidrati bħala li jwettqu funzjoni speċifika li ma tinkludix l-ipproċessar tad-data skond il-Kapitolu 84 Nota 5(E) ?
            
         
               4)
            
            
               Fid-dawl tar-risposti mogħtija għad-domandi preċedenti, x'inhi l-pożizzjoni dwar il-prodotti “chassis”?
            
         
      (1)  Ir-Regolament tal-Kunsill (KEE) Nru 2658/87, tat-23 ta' Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, ĠU L 256, 7.9.1987, p. 1.